SET ปิดพุ่ง 24 จุด รับแรงซื้อหุ้นใหญ่ จับตาบจ.ประกาศงบฯ Q2 สัปดาห์หน้า
SET ปิดพุ่ง 24 จุด รับแรงซื้อหุ้นใหญ่ จับตาบจ.ประกาศงบฯ Q2 สัปดาห์หน้า โดยดัชนีปิดตลาดวันนี้ ที่ระดับ 1,671.06 จุด บวก 24.17 จุด หรือ 1.47% มูลค่าการซื้อขาย 6.73 หมื่นล้านบาท
20 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,671.06 จุด บวก 24.17 จุด หรือ 1.47% มูลค่าการซื้อขาย 6.73 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวเพิ่มขึ้นค่อนข้างมาก โดยได้รับแรงหนุนจากแรงซื้อหุ้นกลุ่มธนาคารพาณิชย์ที่ผลการดำเนินงานไตรมาส 2/61 ออกมาดีกว่าที่นักวิเคราะห์และนักลงทุนคาดการณ์ไว้ ทำให้มีแรงซื้อกลับเข้ามาในหุ้นกลุ่มดังกล่าวในวันนี้ช่วยผลักดันดัชนีตลาดหุ้นไทยได้อย่างมีนัยสำคัญ
ขณะที่แรงขายจากนักลงทุนต่างชาติในช่วงนี้เริ่มเบาบางลง จากความคลายกังวลประเด็นสงครามการค้าที่ลดลงไปในช่วงนี้ และค่าเงินดอลลาร์เริ่มทรงตัว ทำให้แรงขายลดลงไปมากเมื่อเทียบกับช่วงก่อนหน้านี้ ส่วนตลาดหุ้นในภูมิภาคเอเชียวันนี้เคลื่อนไหวในแดนบวกและแดนลบคละกัน
สำหรับแนวโน้มตลาดหุ้นไทยในสัปดาห์หน้า คาดว่าทิศทางของดัชนีจะเป็นการแกว่งตัวแบบไซด์เวย์อัพ โดยที่ได้รับแรงหนุนจากความมั่นใจของนักลงทุนที่เริ่มกลับมาเชื่อมั่นผลการดำเนินงานของบริษัทจดทะเบียนไทยอีกครั้ง หลังจากที่กลุ่มธนาคารพาณิชย์ประกาศผลการดำเนินงานออกมาดีกว่าที่คาดไว้ ส่งผลเชิงจิตวิทยาต่อความเชื่อมั่นของนักลงทุน ซึ่งจะช่วยหนุนดัชนีให้สามารถไปต่อได้
โดยยังต้องติดตามการประกาศผลการดำเนินงานของบริษัทจดทะเบียนอื่นๆ ที่จะทยอยออกมาในสัปดาห์หน้า ส่วนปัจจัยในต่างประเทศที่ต้องติดตาม เช่น การประกาศดัชนีความเชื่อมั่นภาคอุตสาหกรรมของยุโรป และการประกาศตัวเลขจีดีพีไตรมาส 2/61 ของสหรัฐฯ พร้อมให้แนวต้าน 1,696-1,711 จุด แนวรับ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 5,982,010.65 ล้านบาท ปิดที่ 51.50 บาท เพิ่มขึ้น 2.00 บาท
KBANK มูลค่าการซื้อขาย 5,193,246.70 ล้านบาท ปิดที่ 210.00 บาท เพิ่มขึ้น 11.50 บาท
TMB มูลค่าการซื้อขาย 3,419,324.16 ล้านบาท ปิดที่ 2.24 ล้านบาท ลดลง 0.14 บาท
BBL มูลค่าการซื้อขาย 3,342,996.50 ล้านบาท ปิดที่ 197.50 บาท เพิ่มขึ้น 4.50 บาท
CPALL มูลค่าการซื้อขาย 2,462,104.65 ล้านบาท ปิดที่ 74.75 ล้านบาท ลดลง 0.75 บาท